Denis Mukwege

Denis Mukwege (født 1. mars 1955 i Costermansville i Belgisk Kongo) er en lege fra Den demokratiske republikken Kongo. Han arbeider på Panzi sykehus i Bukavu helt øst i landet, hvor han har spesialisert seg i å behandle kvinner som er blitt voldtatt. Mukwege er blitt en av verdens ledende eksperter på hvordan man kan helbrede indre fysisk skade forårsaket av gruppevoldtekt.

Mukwege ble tildelt Nobels fredspris i 2018.

 Liv og virke 
Mukwege var tredje av ni barn av en pinsepastor og hans kone. Han studerte medisin fordi han ønsket å helbrede de syke som hans far ba for.Berthil Åkerlund: «Denis Mukwege. Lege på liv og død», 2015. ISBN 978-82-02-49673-9 Fra 1983 arbeidet han på et sykehus i fjellene. Etter å ha sett komplikasjonene som kunne ramme fødende kvinner som ikke hadde tilgang til spesialisttjeneste, reiste han til Frankrike i 1984 for å studere obstetrikk og gynekologi og ble ferdig spesialist i 1989. I 2008 hadde han behandlet ca.  kvinner i løpet av den 12 år lange krigen i Kongo, noen av dem mer enn én gang. Han kan ha opp til ti operasjoner på én dag i arbeidsdager som varer 18 timer og har fortalt at pasienter noen ganger kommer nakne til sykehuset, ofte blødende og med urin og avføring som lekker fra istykkerrevne vaginaer.Nolen, Stephanie: «Where repairing rape damage is an expertise», The Globe and Mail, 22. oktober 2008.

Mukwege ble tildelt Nobels fredspris for 2018, sammen med Nadia Murad for deres kamp mot seksualisert vold brukt som våpen i krig og væpnede konflikter.

Den norsk fotballspilleren Mushaga Bakenga er hans nevø.

 Priser 

 Den internasjonale hjelperen, 2021
Nobels fredspris, 2018 thumb|Nadia Murad og Denis Mukwege tildeles Nobels fredspris for 2018

 Seouls fredspris, 2016
 Sakharovprisen, 2014
 Right Livelihood Award, 2014
 Wallenbergmedaljen, 2010Om tildelingen av Wallenbergmedaljen
 Olof Palme-prisen, 2009
 FNs menneskerettighetspris, 2008.Dagbladet 24. desember 2010, side 14 av Lars Saabye Christensen
 Daily Trust-prisen Årets afrikaner, 2008

 Referanser 

 Litteratur 
 Colette Braeckman: L’Homme qui répare les femmes. Violences sexuelles au Congo. Le combat du Dr Mukwege. André Versaille éditeur, 2012. ISBN 978-2-87495-194-7
 Birger Thureson: De glömda kvinnornas röst

Kategori:Kongolesiske leger
Kategori:Personer fra Bukavu
Kategori:Nobelprisvinnere (fred)
Kategori:Vinnere av Seouls fredspris